Mario Tokić. Mario Tokić ()(1975-yil 23-iyulda tugʻilgan) — xorvatiyalik sobiq futbolchi. Xalqaro maydonda Xorvatiya terma jamoasi sharafini himoya qilgan. Oxirgi marta „Lokomotiva“ klubiga murabbiylik qilgan. Tokić 2010/11-yilgi mavsum oxirida futbolchilik faoliyatini yakunlanganligini eʼlon qilgan. Klubdagi faoliyati. Mario Tokić professional futbolchilik faoliyatini 1992-yilda NK Rijeka jamosida boshlagan. Olti yildan soʻng, 1998-yilda u Zagrebning „Dinamo“ kluiga oʻtgan. 2001-yilda u Avstriyaning „Grazer AK“ jamoasi tarkibiga borib qoʻshilgan, Tokić Grazerliklar tarkibida 2005-yilgacha oʻynagan. Grazer AK tarkibida oʻynab yurgan paytlarida chempionlar ligasi saralashida „Liverpool“ ga qarshi oʻyinda maydonga tushgan. Oʻyinda Angliya futbol klubi vakilalri 2:1 hisobida gʻalaba qozongan. Tokić jamoasining yagona goliga mualliflik qilgan. Keyinchalik Austria Wien klubiga oʻtgan. 2006/07-yilgi mavsum oxirida Tokić yangi mavsumda Austria Wienning ashaddiy raqibi Rapid jamoasiga oʻtishini eʼlon qilgan. 2009-yilning avgustida, Rapid bilan ikki mavsumdan soʻng, klub Tokić bilan shartnoma bekor qilinganini eʼlon qilgan. Tokić Xorvatiya terma jamoasi tarkibida Yevro-2004 va JCh-2006da ishtirok etgan, biroq har ikkala turnirda ham maydonga tushmagan. Murabbiylik faoliyati. 2016-yilning 6-iyulida Valentin Barishich isteʼfoga chiqarilganidan soʻng Tokić „NK Lokomotiva“ bosh murabbiyi etib tayinlangan. 2016-yil dekabr oyida Tokić „Lokomotiv“ klubi bosh murabbiyligi boʻyicha shartnomasi uzaytirilgan. Yutuqlari. — Prva HNL : 1998—1999, 1999—2000 — Xorvatiya kubogi : 2001-yil — Avstriya Bundesligasi : 2003—2004 — ÖFB kubogi : 2002, 2004 — Avstriya Superkubogi : 2002-yil — Avstriya Bundesligasi : 2005—2006 — ÖFB kubogi : 2006, 2007 — Avstriya Bundesligasi : 2007—2008 — Avstriya Superkubogi : 2008-yil — UEFA Intertoto kubogi : 2007-yil